kardosdrur/scandi-wiki huggingface dataset:
Enjoy Yourself

Enjoy Yourself er det andet studiealbum af den australske sangerinde Kylie Minogue. Albummet blev udgivet i oktober 1989 og modtog blandede anmeldelser. Albummet nåede førstepladsen i Storbritannien og solgte over en million eksemplarer i de første ti uger af udgivelsen.

Udgivelse 
Efter den kommercielle succes af hendes debutalbum Kylie i 1988 begyndte Minogue optage hendes andet album i London i februar 1989. Indspilningerne var også i april og juli 1989. Den coverversion af "Tears on My Pillow" blev en af de sidste sange indspillet til albummet.

Enjoy Yourself nåede førstepladsen på UK Albums Chart, blev certificert dobbeltplatin og solgt over 600.000 eksemplarer. Albummet nåede nummer ni i Australien og blev certificeret platin på udgivelse. Albummet har solgt over 5 millioner eksemplarer på verdensplan. Albummet nåede også førstepladsen i Hong Kong og Irland, og nåede Top 10 i Belgien, Danmark, Grækenland og Japan.

Singler 
Den første dingle "Hand on Your Heart" nåede førstepladsen på UK Singles Chart og nummer fire på ARIA Charts. Den anden single "Wouldn't Change a Thing" nåede andenpladsen i Storbritannien og var ledsaget af hendes første musikvideo filmet i Storbritannien. Den treje single "Never Too Late" var oprindeligt planlagt til at blive frigivet som eneste kandidat. Sangen blev Minogues ottende single på UK Singles Chart og nåede nummer fire. Den fjerde single "Tears on My Pillow" blev indspillet for filmen The Delinquents og er en coverversion. Sangen nåede nummer to i Storbritannien og førstepladsen næste uge.

Sporliste 
"Hand on Your Heart" – 3:54
"Wouldn't Change a Thing" – 3:17
"Never Too Late" – 3:27
"Nothing to Lose" – 3:24
"Tell Tale Signs" – 2:28
"My Secret Heart" – 2:42
"I'm Over Dreaming (Over You)" – 3:27
"Tears on My Pillow" – 2:33
"Heaven and Earth" – 3:47
"Enjoy Yourself" – 3:46

Hitlister

Salg og certificering

Referencer

Eksterne henvisninger 
Enjoy Yourself  på Allmusic

Album fra 1989
Kylie Minogue-album
Rhythm of Love

Rhythm of Love er det tredje album af den australske popsanger Kylie Minogue. Det blev udgivet i 1990, og fik positive anmeldelser.

Det var et Top 10-album i Australien og Storbritannien, og det genererede fire top ti singler. Flere af sporene blev populære hits i klubberne i Storbritannien, Europa, Australien, New Zealand og Asien. Albummet blev nummer ni på den britiske albumhitliste.

Sporliste 
"Better the Devil You Know" – 3:54
"Step Back in Time" – 3:05
"What Do I Have to Do" – 3:44
"Secrets" – 4:06
"Always Find the Time" – 3:36
"The World Still Turns" – 4:01
"Shocked" – 4:48
"One Boy Girl" – 4:35
"Things Can Only Get Better" – 3:57
"Count the Days" – 4:23
"Rhythm of Love" – 4:13

Eksterne henvisninger 
 Rhythm of Love på Allmusic

Album fra 1990
Kylie Minogue-album
Ole Lindboe

Ole Lindboe (født 17. november 1948, død 11. december 2013) var en dansk kunstskribent og forfatter, samt forstander på Kunsthøjskolen Thorstedlund. Lindboe har skrevet krimier, kunstbøger og biografier om James Dean, Elvis Presley, Frank Sinatra m.fl.

Lindboe er uddannet børnehavepædagog og blev journalist 1980. Han har arbejdet på Gyldendal, Politiken, for Nordisk Råd, på Dagbladet, Socialt Magasin, Frie Børnehaver, Vore daginstitutioner, Kunstavisen, Sjællands Tidende og været medredaktør af Unge Pædagoger. Han var ekstern lektor ved Danmarks Journalisthøjskole. Ole Lindboe har produceret kunstudsendelser på DK4 og var chefredaktør på tidsskriftet Kunst.

I sin egenskab af kunstkender og i som skribent for Magasinet Kunst foretog Ole Lindboe et stort antal rejser til New York, hvor han introducerede flere kunstnere til kunst-scenen i New York, og samtidigt knyttede han forbindelser mellem danske gallerier og New-Yorker-scenen.

Sammen med bl.a. Ishøjs borgmester Per Madsen og Ole Hyltoft sad han i kunstmuseet Arkens bestyrelse, da Anna Castberg i 1993 på falske papirer blev ansat som leder af museet.

Sammen med Egon Clausen og Torben Weinreich hørte Lindboe til 1970'ernes ledende marxistiske pædagoger. Lindboe var aktiv i foreningen BRIS (Børns Rettigheder I Samfundet).

Noter

Eksterne henvisninger 
 

Pædagoger fra Danmark
Chefredaktører fra Danmark
Faglitterære forfattere fra Danmark
Krimiforfattere fra Danmark
Biografiforfattere fra Danmark
Kunstkritikere fra Danmark
Journalister ved Politiken
Dansksprogede forfattere fra Danmark
Curt Sørensen (politolog)

Curt Sørensen (født 1938, død 18. februar 2021) var en dansk neo-marxistisk politolog og professor emeritus ved Aarhus Universitet.

Uddannet ved Århus Universitet samt studie- og forskningsophold ved bl.a. London School of Economics and Political Science, Freie Universität Berlin og Stanford University. Curt Sørensen søger ud fra Marx' struktur/aktør-teori, hans klasseteori, og hans kapitalismeanalyse og i en konstruktiv konfrontation med især den weberianske udviklingssociologi at udvikle en moderne marxistisk inspireret historisk sociologi samt nutidsanalyse.

Curt Sørensen blev i 1992 tildelt doktorgraden i statskundskab på baggrund af sit værk 'Mellem demokrati og diktatur'. I 2019 blev Sørensen tildelt doktorgraden i filosofi på baggrund af sin bog 'Den europæiske deltagelseskrise'.

Sørensen har været politisk aktiv i Venstresocialisterne. Siden blev han partiløs socialist.

Sørensen har endvidere skrevet en lang række artikler til danske dagblade om politiske emner som fascisme, strategi på venstrefløjen og demokrati.

I 2001 lagde den liberale forening Libertas sag an for injurier mod Sørensen. Libertas tabte sagen i 2002.

Udvalgt bibliografi 
 Marxismen og den sociale orden, bnd. 1-2, GMT 1976.
 Marx' og Engels' demokratiteori, Politica nr. 2, 1979.
 Den historiske materialisme i lyset af nyere diskussion om social handlen og social objektivitet, Politica nr. 1, 1991
 Mellem Demokrati og Diktatur, bnd. 1-2, Århus Universitet, 1992
 Social classes and democracy – different Trajectories, 1997
 Marx' klasseanalyse som en integreret og flerdimensional magtteori, 2001.
 The Labour Movement in the First Austrian Republic, 2002
 Myten om den "socialistiske Sovjetunion" og dens funktion i højrefløjens ideologiske univers, 2002.
 Marx og marxismen som stadig aktuel udfordring, 2002.
 Marx og historieskrivningen, Arbejderhistorie nr. 2, 2009
 Klasseanalysens kritiske skarphed og nutidige relevans, Arbejderhistorie nr. 3-1, 2010
 Stat, Nation, Klasse Bind 1-3, Frydenlund 2013-14 - Trebindsværk om politisk udvikling og regimeformer i Central- og Østeuropa
 Den europæiske deltagelseskrise, Frydenlund, 2017

Kilder 
 Hjemmeside

Referencer 

Debattører fra Danmark
Politologer fra Danmark
Politikere fra VS
Ansatte ved Aarhus Universitet
Faglitterære forfattere fra Danmark
Marxister fra Danmark
Dansksprogede forfattere fra Danmark
Personer fra Sønderborg
Gunna Starck

Gunna Starck (født 1943) er en dansk politiker fra Venstresocialisterne og senere Enhedslisten. Hun var i tiden 1986-1989 byplanborgmester (borgmester for Magistratens 4. afdeling) i Københavns Kommune.

Hun blev politisk vakt i 1967, da hun startede på sociologistudiet ved Københavns Universitet. Først i 1996 færdiggjorde hun studiet. Samtidig gik hun ind i kvindebevægelsen. Ti år senere blev hun medlem af VS, da hun fandt, at rødstrømpebevægelsen ikke var rød nok. I 1986 blev hun byplanborgmester, og hendes embedsperiode var præget af spektakulære aktioner, bl.a. mødte hun et amerikansk krigsskib i Københavns Havn med protester fra en gummibåd. Hun stoppede som borgmester i 1989, men fortsatte dernæst 8 år i Københavns Borgerrepræsentation og sad i Socialudvalget og Miljø- og Teknikudvalget.

Indtil 2006 var hun sekretær for Enhedslisten i København.

Hun blev i 2009 medlem af Indre By Lokaludvalg.

Kilder 
 "Jeg skylder kvindebevægelsen alt", Enhedslisten.dk.

Eksterne henvisninger 
 Gunna Starcks blog Modkraft.dk

Sociologer fra Danmark
Tidligere folketingskandidater fra Enhedslisten
Borgmestre i København
Medlemmer af Københavns Borgerrepræsentation i 1900-tallet
Kvinderetsforkæmpere fra Danmark
Borgmestre fra VS
Luleå Airport

Luleå Airport, (IATA: LLA, ICAO: ESPA) er en lufthavn placeret ved landsbyen Kallax, 6 km syd for centrum af Luleå, Sverige. I 2009 ekspederede den 954.445 passagerer og er den største i Nord-Sverige (Norrland). Lufthavnen deler landingsbane med Svenska flygvapnets Wing kaldet F 21 Luleå.

Historie 
Lufthavnen begyndte som en militær flyveplads i 1941 og fra den 11. september 1944 blev der tilladt civilt lufttrafik fra Luleå.

En rute til Murmansk i Rusland blev åbnet i starten af 1990'erne af det russiske flyselskab Arkhangelsk Airlines. Ruten blev fløjet af russerne indtil 2006 hvor regler fra EU vedrørende støj og forurening udelukkede selskabets russiskbyggede Antonov-fly fra lufthavnen. Det svenske selskab Barents AirLink overtog ruten, men lukkede den ned året efter på grund af for få passagerer.

I 2000 blev landingsbanen forlænget til de nuværende 3350 meter, hvilket gør den til Sveriges længste. Dette blev gjort for at tiltrække store langdistance fragtfly der var undervejs imellem Asien og Europa/USA, og som skulle lave en mellemlanding for at tanke brændstof. Disse planer blev dog delvist forhindret på grund af meget bureaukrati når fly skulle igennem russisk luftrum, ligesom russerne nu giver rabat til fragtfly der mellemlander i Rusland for at tanke brændstof. Dette har blandt andet bevirket at Lufthansa Cargo nu benytter den russiske Yemelyanovo Airport som fragt-hub i det område.

Korean Air startede i 2009 en ren fragtrute imellem Luleå og Seouls Incheon International Airport, hvor blandt andet ferske laks fra Norge er en stor del af lasten.

Selskaber og destinationer 
airBaltic – Riga
Barents AirLink – Pajala
City Airline – Göteborg-Landvetter
Direktflyg – Sundsvall
Nextjet – Umeå, Åre-Östersund [via Umeå]
Norwegian – Stockholm-Arlanda
SAS – Kiruna, London-Heathrow, Stockholm-Arlanda

Eksterne henvisninger 

Luleå Airports officielle hjemmeside

Lufthavne i Sverige
Etableret i 1944
Bygninger, konstruktioner og anlæg i Norrbottens län
Arne Gaardmand

Arne Nielsen Gaardmand (19. februar 1926 i Horsens – 14. april 2008 på Frederiksberg) var en dansk arkitekt og byplanlægger, gift med Tine Bryld.

Arne Gaardmand var søn af lærer Henning Gaardmand og Nana Rasmussen og var ud af den yngste generation, der var med i modstandsbevægelsen under Danmarks besættelse. Efter krigen blev han uddannet arkitekt på Kunstakademiets Arkitektskole, hvor han var aktiv i redaktionen af A5. Meningsblad for unge arkitekter sammen med en del andre arkitekter, der ligesom Gaardmand var kommunistisk orienterede. Engagementet blev fortsat i Vesterbros Boligaktion i 1950'erne.

Gaardmand var fra 1952 redaktør af det venstreorienterede blad Dialog: Dansk tidsskrift for Kultur, hvor vennen Gert Petersen også udfoldede sig. Efter opstanden i Ungarn 1956 meldte Gaardmand sig som så mange andre ud af DKP og ind i SF. Senere blev han en ledende kraft bag oprettelsen af Politisk Revy.

Han var 1962-75 ansat hos Statens Kommitterede i Byplansager og 1975-91 i Planstyrelsen under Miljøministeriet. Han var underviser ved Arkitektskolen Aarhus, DTU og adjungeret professor ved AUC og 1972-81 formand for Dansk Byplanlaboratorium.

Gaardmand var politisk aktiv bl.a. via tidsskrifterne Byplan og Politisk Revy og skrev fra 1960'erne bøger om byplanlægning og politik, hvori han bl.a. kritiserer vækstteorier og går ind for miljøhensyn, økologi og nærdemokrati. Hans hovedværk er bogen Dansk Byplanlægning 1938-92 (1993). Andre af hans værker er Plan og frihed. Om vækst, omstilling og lokalsamfund (1985), Plan og metode. Om den rationalistiske planlægnings nedtur og om morgendagens metode (1991) og Magt og medløb. Om mahognibords-metoden og den korporative planlægning (1996).

25. juli 1975 blev han borgerligt viet til socialrådgiver Tine Bryld.

Noter

Kilder 
 Den Store Danske
 Bente Hansen & Morten Thing, "Det store træ er faldet" (nekrolog), Modkraft.dk, 2008. Online
 Allan de Waal, "Byplankæmpen" (nekrolog), Information.dk, 15. april 2008. Online

Eksterne henvisninger 
 

Modstandsfolk fra Danmark
Byplanlæggere fra Danmark
Arkitekter fra Danmark
Faglitterære forfattere fra Danmark
Politikere fra DKP
Politikere fra SF
Personer fra Horsens
Dansksprogede forfattere fra Danmark
Kurt Hansen (politiker)

Kurt Hansen (født 1948) er en tidligere dansk politiker, der sad i Folketinget for Venstresocialisterne.

Kurt Hansen voksede op i små kår i Sverrigsgade på Amagerbro og gik i Sundbyvester Skole. 1967 blev han udlært bogbinder hos Fr. Jensens Bogbinderi, København.

Bl.a. med Erik Sigsgaard som forbillede meldte han sig ind i VS i 1971. I 1973 blev han opstillet i Ballerupkredsen og ved valget i 1975 kom han i Folketinget sammen med Sigsgaard, Preben Wilhjelm og Steen Folke. I 1982 forlod han tinget, eftersom man kun måtte vælges til samme organ i 7 år ifølge partiets regler.

På tinge havde han flere ordførerskaber, bl.a. i spørgsmål om arbejdsmarkedet, sociale spørgsmål, Forsvaret, offentlige arbejder og landbrugspolitik. Hansen var i perioder medlem af flere forskellige udvalg, bl.a. Trafikudvalget, Forsvarsudvalget og Socialudvalget. 

I 1990 meldte Kurt Hansen sig ind i Enhedslisten og senere skiftede han til SF, som han dog forlod igen.

Dernæst var han 1982-86 projektleder i Ballerup Kommune, 1983-91 formand for Landsforeningen indenfor beskæftigelsesområdet, LiB, 1986-92 konsulent i Ballerup Kommune, studerede 1991-93 voksenpædagogik på Roskilde Universitets Center, har siden 1992 været formand for den selvejende institution Spring og bestyrelsesmedlem i den selvejende institution Vang, blev 1992-93 sekretariatsleder i Landsforeningen indenfor beskæftigelsesområdet, LiB, 1993-94 centerleder i Kursus- og Udviklingscentret for Vejledning, Uddannelse og Beskæftigelse, VUB, og var 1994-2001 Leder af ErhvervsHøjskolen under Handelsskolen i Ballerup. 1995-2001 var han bestyrelsesmedlem i Landsforeningen inden for beskæftigelsesområdet. Han er i dag selvstændig konsulent med firmaet KURT.

Kilder 
 Interview med Kurt Hansen

Folketingsmedlemmer i 1970'erne
Folketingsmedlemmer i 1980'erne
Tidligere folketingsmedlemmer fra VS
Personer fra København
Bogbindere fra Danmark
Ole Samuelsen

Ole Samuelsen (7. april 1932 i Odense – 31. marts 1996) var en dansk politiker fra Det Radikale Venstre, far til Mette Bock, Morten, Kristian, Anders og Karl Peter Samuelsen.

Ole Samuelsen var student fra Sct. Knuds Gymnasium 1951, blev uddannet cand.mag. i historie og engelsk fra Københavns Universitet 1957, var på studieophold i England 1954, tog sløjdlærereksamen 1955 og blev 1959 adjunkt ved Horsens Statsskole. 1971 avancerede han til lektor og fra 1977-1991 studielektor. Han har bl.a. med Tage Kaarsted skrevet Kilder til Danmarks politiske historie 1920-1939 (Gyldendal 1972).

1962 blev han valgt til Vær-Nebel Kommunes sogneråd og sad fra 1970 i Horsens Byråd. Han blev valgt ind i Folketinget i 1968, men røg allerede ud med jordskredsvalget 1973 og genvandt aldrig sit mandat. Året efter blev han skilt fra sin hustru, husholdningslærer Anna Holm, der stadig lever. Han blev alkoholiseret og døde 20 år senere efter at have overlevet en hjerneblødning, der indtraf i 1987.

Formandsskaber og udvalg 

På tinge var han 1969-71 formand for Forskningsudvalget og 1970-71 formand for Uddannelsesudvalget, medlem af den radikale folketingsgruppes bestyrelse 1968-73 (næstformand 1970-71) og folketingsgruppens sekretær 1968-73. Samuelsen var tillige medlem af Rask-Ørsted Fondets bestyrelse 1969-71, formand for partiets kirkepolitiske udvalg fra 1968 og medlem af Hovedstadsreformudvalget 1970-71.

Referencer

Kilder 
 Horsens Leksikon
 Kraks Blå Bog 1974

Personer i Kraks Blå Bog (afdøde)
Medlemmer af Horsens Byråd
Kommunalbestyrelsesmedlemmer fra Det Radikale Venstre
Personer fra Horsens
Personer fra Odense
Historikere fra Danmark
Lærere fra Danmark
Faglitterære forfattere fra Danmark
Tidligere folketingsmedlemmer fra Det Radikale Venstre
Folketingsmedlemmer i 1960'erne
Folketingsmedlemmer i 1970'erne
Dansksprogede forfattere fra Danmark
Kvintessens

Kvintesséns (lat. quinta esséntia, "det femte element", element er engelsk og betyder på dansk grundstof). Aristoteles anså antagelsen, der stammer fra Empedokles lære om de fire "elementer", ild (), jord (), luft () og vand () for utilstrækkelig til forklaring af naturfænomenerne; derfor opstillede han et femte element, "oὐσία" ousia, der var af en mere æterisk, åndelig beskaffenhed og gennemtrængte verden overalt.

Dette femte element spillede som quinta esséntia en stor rolle for tilhængerne af den aristoteliske lære i middelalderen, og gav anledning til stor forvirring, for så vidt som mange stræbte at fremstille det, idet de imod Aristoteles' opfattelse antog det for at have legemlig eksistens.

Med kvintesséns menes også den særlig virksomme bestanddel af et stof, og i overført betydning det, det egentlig kommer an på i en sag.

Kilde 
 Opslag af professor O. Christensen og mag.scient. R. Koefoed i Salmonsens Konversationsleksikon, bd. 15, s. 42

Se også 
 Æter

Eksterne henvisninger 
 Kvintessens hos Den Store Danske, DSD



Kosmologi
Aristoteles' fysik
Steen Folke

Steen Folke (født 3. oktober 1940) er en dansk kulturgeograf og tidligere politiker, der repræsenterede Venstresocialisterne i Folketinget fra 1975 til 1984. Han er seniorforsker ved DIIS.

Steen Folke er søn af undervisningsdirektør Rikard Frederiksen og lærer Inge Folke Rasmussen. Folke er uddannet som mag.scient. i kulturgeografi fra Københavns Universitet i 1966 og virkede som lektor samme sted frem til 1993. Siden 1993 har han været ansat som seniorforsker ved Center for Udviklingsforskning (CUF), hvor han forsker i u-landsproblemer og udviklingsbistand.

I begyndelsen af 1960'erne var Steen Folke aktiv i Kampagnen mod Atomvåben og initiativtager til og formand for Militærnægterforeningen 1967-68. Dette år tilsluttede han sig VS, som han var medlem af indtil 1988. I starten af 1970'erne fik han plads i partiets hovedbestyrelse og forretningsudvalg og var sammen med Preben Wilhjelm med til at rekonstruere partiet efter den splittelse, der ramte VS i midten af 1970'erne. Ved valget i 1975 blev han indvalgt sammen med Wilhjelm, Kurt Hansen og Erik Sigsgaard og var de første 6 år formand for folketingsgruppen.

På tinge var han ansvarlig for uddannelsespolitik, udenrigs- og sikkerhedspolitik samt EF-spørgsmål. Desuden medlem af hjemmestyrekomissionen for Grønland 1977-78.

Efter sin tid som folkevalgt har han været medlem af Mellemfolkeligt Samvirkes styrelse 1988-94, deltog i Next Stop Sovjet i 1989 og Baltisk Forum 1989-92 og meldte sig ind i Junibevægelsen 1992.

1965-79 havde han samliv med Inge Henningsen. Folke blev senere gift, blev enkemand og giftede sig i en sen alder for anden gang 19. maj 2007 med Gunvor Auken.

Forfatterskab 

Inger Bertram Clausen, Steen Folke, Sven Illeris, Henrik Jeppesen og Henning Mørch: "Befolkningsgeografiske studier af Kalundborgegnen" (Geografisk Tidsskrift, Bind 62; 1963)

Kilder 
 Opslag i Leksikon.org

Folketingsmedlemmer i 1970'erne
Folketingsmedlemmer i 1980'erne
Tidligere folketingsmedlemmer fra VS
Geografer fra Danmark
Ansatte ved Københavns Universitet
Foreningsformænd fra Danmark
Knud Vilby

Knud Vilby (født 19. januar 1942 i Gevninge ved Roskilde) er dansk journalist og debattør på venstrefløjen. Han har særligt beskæftiget sig med Afrika, miljøspørgsmål og udviklingsbistand samt sociale forhold.

Vilby er uddannet journalist, blev ansat på Dagbladet Information 1967 og var 1972-79 en del af chefredaktionen på avisen. Han har siden 1985 arbejdet freelance som forfatter, journalist, foredragsholder og underviser. 1970 modtog han Kristian Dahls Mindelegat og han har desuden bl.a. modtaget Columbus-Prisen, PH-prisen og Carsten Nielsen legatet.

Vilby har været formand for Den Danske UNESCO's Nationalkommission, for Mellemfolkeligt Samvirke (1991-97) og for Dansk Forfatterforening (1998-2004). Fra 2010 til 2013 sad han i Folkekirkens Nødhjælps styrelse. Han er har været medlem af bestyrelsen for Det Økologiske Råd, af støtteforeningen til Jørgen Dragsdahl og formand for Socialpolitisk Forening. Han er medstifter af og i bestyrelsen for FairFishing, Somaliland-Danmark, og han er formand for Jyderup Højskole og for Plums fond for Fred, Økologi og Bæredygtighed.

Kilder 
 Knud Vilbys hjemmeside

Debattører fra Danmark
Chefredaktører fra Danmark
Faglitterære forfattere fra Danmark
Formænd for Dansk Forfatterforening
Journalister fra Danmark
Journalister ved Dagbladet Information
Politisk involverede personer fra Danmark
Dansksprogede forfattere fra Danmark
Foreningsformænd fra Danmark
Personer i Kraks Blå Bog
Modtagere af Kristian Dahls Mindelegat
Kjeld Ammundsen

Kjeld Ammundsen (født 25. juni 1939 i København) er en dansk fotograf, maler, filmmand og skuespiller, der har produceret mere end 100 udsendelser og kortfilm samt et stort antal radioudsendelser for DR. Han har været rektor for Danmarks Designskole fra 1990 til 1999. Han er gift med Anne Grete Holmsgaard. Ammundsen var indtil 1982 medlem af Danmarks Kommunistiske Parti.

Ammundsen er søn af maskinarbejder Poul Ammundsen og syerske Inger Christensen. Han blev udlært fotograf i 1960 og arbejdede dernæst som reklamefotograf. Han var medstifter af Fotografisk Fagforening, nu Medieforbundet/Dansk Journalistforbund. Han vandt samme år førsteprisen på verdensudstillingen for fotografi på Charlottenborg i København.

I 1961 kastede Ammundsen sig over maleriet og modtog undervisning på Glyptoteket. I årene frem til 1968 havde han forskellige separatudstillinger og udstillede på Kunstnernes Efterårsudstilling, Påskeudstillingen og sammen med Surrealisterne og Pro på Charlottenborg. Ansat i Socialt Boligbyggeris ungdomsklubber. Han virkede samtidig som skuespiller i forskellige film og teaterstykker. herunder Boldhus Teatret, Skolescenen og bl.a. i filmen Den forsvundne fuldmægtig.

1968-70 blev han instruktørassistent og filmklipper på Laterna Film samt medstifter af – sammen med blandt andre Jørgen Leth, Bjørn Nørgård og Per Kirkeby -, filmkunstnergruppen ABCinema. Han debuterede samtidig som kortfilminstruktør. Han blev medlem af Foreningen af Danske Filminstruktører og er medstifter af Filmarbejder Foreningen, FAF. Ammundsen begyndt desuden at arbejde for radio og TV og er instruktør på filmen Skæve dage i Thy.

I tiden 1971-73 blev han freelancer på Danmarks Radio, medlem af Danske Dramatikeres Forbund og skrev en række børne- og voksenforestillinger for Fiolteatret og Skifteholdet. Han skrev i denne periode tekster til rockoperaen Hvor skal du hen, der også udkom på plade.

1973-79 prægede Ammundsen Danmarks Radio, hvor han blev redaktionschef i Børne- og Ungdomsafdelingen og var med til at skabe og udvikle P4 og Ungdomsredaktionen i TV, som blev belønnet med Cavlingprisen.

I 1979 kom Ammundsen til Statens Filmcentral og Det Danske Filminstitut, hvor han blev filmkonsulent. Fra 1982 til 1986 var Ammundsen medarbejder ved TV-Kultur-afdelingen i DR, hvor han var medskaber af Paul Hammerichs serie Danmark og danskerne. Fra 1983 var han redaktionschef i denne afdeling. I 1990 blev han rektor for Danmarks Designskole, men valgte at forlade posten i 1999 efter et skænderi med kulturminister Elsebeth Gerner Nielsen. Blandt begrundelserne var skolens utilfredshed med sin manglende status som en akademisk uddannelse.

Ammundsen har været medlem af Statens Filmcentrals bestyrelse (indtil 1997) og var her med til at etablere Det Danske Filminstitut.

14. august 1993 blev han gift med politikeren Anne Grete Holmsgaard.

Referencer

Eksterne henvisninger 
 Kjeld Ammundsens hjemmeside 
 

Fotografer fra Danmark
Malere fra Danmark
Skolefolk fra Danmark
Ansatte i DR
Redaktører fra Danmark
Politikere fra DKP
Filminstruktører fra Danmark
Personer i Kraks Blå Bog